Mpumalanga ‘n rampgebied ná vloedeBouldersweg naby Kaapmuiden op 6 Maart 2014 Foto: Suzette Pansegrouw, Die Laevelder Die koste van vloedskade in Mpumalanga word op nagenoeg R535 miljoen beraam. “Die kabinet het ‘n versoek om die provinsie as ŉ rampgebied te verklaar, goedgekeur,” het Zibonele Mncwango, woordvoerder vir die provinsiale regering, gesê. Die betrokke munisipaliteite is Nkomazi, Mkhondo en Bosbokrand. Mncwango het gesê die vloede het groot infrastruktuur soos paaie, brûe, behuising, en skole beskadig en landbou en watergehalte is beïnvloed. Altesaam 12 mense het in die provinsie in die vloede omgekom en 254 huise is oorstroom. Die provinsie het vroeër ŉ span assessore uitgestuur om die omvang van die skade te bepaal. Die spanne het komberse, tente en kospakkies versprei. -SAPA